Exqrch/javanese-Komodo-pixelgpt huggingface dataset:
Saben nukleotida kasusun saka telung komponèn, ya iku siji basa nitrogen heterosiklik (purin utawa pirimidin), siji gula pentosa, lan siji gugus fosfat
Jinis asem nukleat dibédakaké déning jinis gula sing ana ing ranté asem nukleat mau (upamané, DNA utawa asem deoksiribonukleat ngandhut 2-deoksiribosa)
Saliyané iku, basa nitrogen sing tinemu ing rong jinis asem nukleat mau duwé béda: adenin, sitosin, lan guanin bisa tinemu ing RNA uga ing DNA, déné timin bisa tinemu mung ing DNA lan urasil bisa tinemu mung ing RNA.
Virus Virus iku parasit kanthi ukuran mikroskopik kang nginfèksi sèl organisme biologis
Virus mung bisa reproduksi ing sajeroning material urip kanthi nginvasi lan ngendhalèkaké sèl makluk urip amarga virus ora duwé kalengkapan selular kanggo reproduksi dhéwé
Istilah "virus" racaké ngrujuk marang partikel-partikel kang nginfèksi sèl-sèl eukariota (organisme multisel lan akèh jinis organisme sèl tunggal), sauntara istilah "bakteriofage" utawa "fage" dipigunakaké kanggo jinis kang nyerang jinis-jinis sèl prokariota (bakteri lan organisme liya kang ora duwé inti sèl)
Lumrahé virus ngandhut sethithik asem nukleat (DNA utawa RNA, nanging dudu kombinasi kaloroné) kang disingkupi siji bahan panglindhung kang kasusun saka protéin, lipid, glikoprotein, utawa kombinasi kateluné
Genom virus nyandi protéinprotéin kang dipigunakaké kanggo ngamot bahan genetikgenetik uga protéinprotéin kang dibutuhaké sajeroning daur uripé
Virus asring didhebataké statusé minangka makluk urip amarga virus ora bisa nglakokaké fungsi biologisé kanthi bébas
Amarga karakteristik khasé iki virus mesthi kaasosiasi karo lelara tinentu, ing manungsa (upamané virus influensa lan HIV), kéwan (upamané virus flu burung), utawa ing tetuwuhan (upamané virus mosaik mbako/TMV)
Molekul sing nduwe sesambungan kanggo enzim ACE 2 manungsa sing disimulasikake ing paku corona.Mulam palsu sesambungan karo reseptor ACE 2 sing ana ing membran sel
Sawise iku, koronavirus Cina "nyurung" reseptor kasebut menyang sel kasebut lan nyuntik RNA sawise ana.
Makromolekul Makromolekul iku molekul sing gedhé banget
Polimer alami uga sintetik iku wujud makromolekul, contoné hemoglobin
Sapérangan senyawa non-polimer uga ana sing kalebu ing makromolekul, contoné lipid
Nanging, sistem jaringan atom gedhé liyané kaya ta ikatan kovalen logam ora bisa ditelakaké minangka makromolekul
Istilah makromolekul iki sepisanan ditepungaké déning pemenang nobel Hermann Staudinger watara taun 1920an.
Biomolekul Biomolekul wujud senyawa-senyawa organik prasaja pewangun organisme urip lan asifat khas minangka prodhuk aktivitas biologis
Biomolekul bisa dideleng minangka turunan hidrokarbon, ya iku senyawa karbon lan hidrogen sing duwé rangka dhasar sing kasusun saka atom karbon, sing dimanunggalaké déning ikatan kovalen
Rangka dhasar hidrokarbon asifat stabil banget, amarga ikatan tunggal lan dhobel karbon-karbon migunakaké pasangan elektron bebarengan kanthi rata
Biomolekul asifat polifungsionil, ngandhut loro utawa luwih jinis gugus fungsi sing béda
Ing molekul mau, saben gugus fungsi duwé sipat lan reaksi kimia dhéwé-dhéwé
Senyawa-senyawa biomolekul racaké ditepungi mawa patang wangun: protéin, asem nukleat, karbohidrat, lan lipid
Papat golongan biomolekul mau sipat lumrahé ya iku duwé struktur sing relatif gedhé (bobot molekul gedhé), mula karan makromolekul
Bobot molekul (BM) protéin kisarané watara 5000 nganti punjul sayuta; bobot molekul manéka jinis asem nukleat kisarané nganti pirang-pirang milyar, karbohidrat (polisakarida) bisa duwé bobot molekul nganti mayuta-yuta
Molekul lipid luwih cilik adoh (BM 750 nganti 1500)
Nanging amarga lipid lumrahé kawangun saka éwonan molekul saéngga mbentuk struktur kanthi ukuran gedhé sing fungsiné kaya sistem makromolekuler, struktrur lipid uga bisa dianggep makromolekul
Protein wujud polimer asem-asem amino, karbohidrat wujud polimer monosakarida, asem nukleat wujud polimer mononukleatida
Monomer lipid ana manéka warna, gumantung ing jinis lipidé, ing antarané asem lemak, kolin, etanolamin, serin lan liya-liyané
Biomolekul duwé kagunaan tinentu sajeroning sel, kaya ta:
Via Maris Via Maris iku jeneng modhèren saka rute dagang kuna, ya iku wiwit jaman abad prunggu, kang nyambungaké Mesir karo kakaisaran Suriah lor, Anatolia lan Mesopotamia — saiki dadi Iran, Irak, Turki lan Suriah
Jeneng sadurungé ya iku "Way of the Philistines", tegesé jalur kang ngliwati dhataran Philistine
Ing tlatah iki dalan cawang loro — siji sadawaning pasisir Sagara Tengah, liwat Megiddo, lan sijiné jalur dharat ngliwati lembah Jezreel, Sagara Galilee lan Dan
"Via Maris" iku asal basa Latin kang tegesé "dalan sagara"
Jeneng iki dhedhasar lelakuné Vulgate (Prajanjian Anyar ing pertalan basa Latin) saka Gospel miturut Matius (Matthew) ("Secundum Mattheum"), bab 4 pasal 15: "terra Zabulon et terra Nephthalim via maris trans Iordanen Galilaeae gentium" (tlatah Zebulon, lan Nephthalim, liwat sagara, samburiné Jordan, "Galilee of the Gentiles")
Uga ana rujukan marang "Via Maris" ("dalan sagara ") ing Isaiah 9:1.
Thutmose III Thutmose III (kadhang-kadhang diwaca "Thutmosis" utawa "Tuthmosis III" lan tegesé "Putrané Thoth") iku Pirngon kang kaping-6 saka Dinasti Mesir angka 18
Sajeroning rolikur taun pisanan saka kakuwasaan Thutmose, panjenengané ngatur bebarengan karo ibu sambungané, Hatshepsut, kang diangkat dadi Pirngon
Hatshepsut katon ing patilasan kang isih ana, kaloroné duwé asma bangsawan lan lambang lan ora ana kang cetha endi kang luwih senior utawa luwih kuwasa
Sawisé Hatshepsut séda lan Thutmose diangkat dadi Pirngon, panjenengané nyipta kakaisaran Mesir kang gedhé dhéwé; ora kurang saka 17 paprangan dianakaké, lan panjenengané naklukaké wiwit saka Niy ing Suriah Lor, nganti papat grojogan Kali Nil ing Nubia
Mario Maurer Mario Maurer (#ALIH), miyos tanggal 4 Dhésèmber 1988 ing Bangkok, Thailand, inggih punika salah satunggalipun aktor, modhel, lan penyanyi saking Thailand
Namanipun milai dipunmangertos kaliyan publik kawiwitan sabibaripun mbintangi filem "The Love of Siam" ingkang dipunputer taun 2007 kapungkur.
Gunung Gunung iku salah sawijiné wangun lemah sing methungul luwih dhuwur tinimbang wewengkon saubengé
Gunung lumrahé luwih dhuwur lan njulek tinimbang bukit
Nanging ana padhané ing pigunané gumantung saka adat lokal
Sapérangan pangrèh ndhèfinisikaké gunung kanthi pucuk punjul ukuran tinamtu; upamané, Ensiklopedia Britannica mbutuhaké kadhuwuran 2000 kaki (610 m) supaya bisa didhèfinisikaké dadi gunung
Déné miturut Kamus Besar Bahasa Indonesia (KBBI), gunung yaiku bukit sing gedhé banget lan dhuwur (padatan dhuwuré punjul 600m)
Sawijining gunung lumrahé kawangun saka obahing tèktonik lempeng, obahan orogenik utawa obahan epeirogenik
Gunung kawangun amarga anané prosès gaya téktonik sing kadadèn ing jero bumi sing diarani "orogènèsis" lan "èpirogènèsis." Ing prosès "orogènèsis" iki, sédhimèn sing kekumpul malih wujudé amarga éntuk gaya penet saka tubrukan lèmpèng téktonik
Prosès kawanguné gunung kadadèn miturut skala taun géologi antarané 45-250 yuta taun kapungkur
Tuladhané, pagunungan Himalaya sing kawangun saka 45 yuta taun kapungkur, déné pagunungan Appalache kawangun saka 450 yuta taun kapungkur
Model kawanguné gunung ngalami telu tataran prosès, yaiku: 1
Akumulasi sèdimèn: lapisan-lapisan sèdimèn lan watu-watu vulkanik numpuk nganti jeroné pirang-pirang kilomèter
Béntuk watu malih lan kerak bumi keangkat: sèdimèn sing kawangun mau ngalami déformasi amarga anané gaya komprèsi amarga tubrukan antarané lèmpèng-lèmpèng tèktonik
Kerak bumi keangkat amarga obahé blok sésar: tubrukan antarané lèmpèng arep ngangkat sapérangan kerak bumi dadi lempitan luwih dhuwur saka saubengé saéngga kawangun gunung
Miturut garis gedhé, gunung dipérangaké dadi loro, yaiku gunung geni (gunung aktif) lan gunung ora aktif
Déné miturut wanguné, gunung dipérangaké dadi telu, yaiku gunung perisai, gunung strato, lan gunung maar.
Pratélaning papan anggegana ing Indonésia Ing ngisor iki pratélan papan anggegana ing Indonésia kanthi kodhe IATA, nanging durung kabèh papan anggegana duwé kodhe IATA: Internasional
Ket: Papan anggegana internasional duwé 2 jinis pamaburan, ya iku pamaburan internasional lan pamaburan domestik.
Kembang nasional Kembang nasional iku kembang sing bisa makili karakteristik siji bangsa lan nagara
Indonésia duwé 3 kembang nasional sing dikukuhaké liwat Kaputusan Présidhèn Nomer 4/1993
Spesies kembang sig dikukuhaké minangka kembang nasional sajeroning kaputusan mau yaiku:
Pratélaning golongan ètnik ing Indonésia Kaca iki wujud pratélan bebrayan sing ana ing Indonésia: Pranala njaba
Asia Kidul Asia Kidul iku wewengkon geopolitik ing pérangan kiduk bawana Asia, kapérang saka laladan-laladan kang ana ing lan sakiwa-tengené anak bawana India
Wewengkon iki diwatesi déning Asia Kulon, Tengah, Wétan, lan Kidul-Wétan
Wewengkon Asia Kidul ngambah 10% wiyar bawana Asia, kira-kira 4.480.000 km² nanging populasiné nyakup 40% populasi Asia
Akèh-akèhé saka laladan iku olèh prabawa budaya India
Lumrahé, kang karan Asia Kidul yaiku nagara-nagara utawa dhaéra: Kabèh wewengkon mau, kejaba Tibet lan Teritori Britania, kagabung ing "South Asian Association for Regional Cooperation" bebarengan karo Afganistan
Subwewengkon Asia Kidul ing PBB nyakup wewengkon mau ditambah Afganistan
Saliyané iku, Myanmar uga sok sok digolongaké ing Asia Kidul
Umumnya, yang karan Asia Selatan yaiku nagara-nagara atau laladan berikut: Istilah anak bawana India luwih tepat dipigunaaké kanggo wewengkon-wewengkon kang papané ing Lempeng India.
Asia Lor Asia Lor iku wewengkon ing pérangan lor bawana Asia
Kawasan iki racaké ngambah saindhenging wewengkon Siberia sing ana ing Ruslan pérangan wétan
Miturut dhéfinisi liya, ora kabèh wewengkon Siberia sing kalebu ing pérangan Asia Lor.
Januari 2009 26 Januari 2009-Grahana srengéngé cincin katon kaping 26 Januari 2009 ing Samodra Hindhia pérangan kidul, ujung kidul Pulo Sumatra (Lampung), Selat Sundha, Pulo Bangka pérangan kidul, Pulo Belitung, lan Kalimantan, Jawa Kulon bebarengan karo Taun Anyar Imlek.(sumber) Barack Obama 20-Barack Obama dilantik minangka Présidhèn Amérika Sarékat kaping 44
(sumber) 19-Hamas mèlu nyatakaké gencatan senjata sawisé Israèl mbiwara bakal narik wadyabalaé saka Lurung Gaza sajeroning seminggu
18-Kobongan gedhé ing dépo pangisèn BBM duwèké Pertamina ing Plumpang, Jakarta Lor
17-Israèl kanthi sepihak mratélakaké gencatan senjata sajeroning konflik Israèl-Hamas
17-Qatar lan Mauritania mèlu medhot gayutan karo Israèl minangka protès ngenani serangan militèr Israèl ing Lurung Gaza
16-FIA mbatalaké A1GP Indonésia sing sadurungé bakal dianakaké tanggal 6-8 Fèbruari 2009 ing Lippo Village, Tangerang, amarga penyelenggara ora bisa nepati wates wektu kanggo ngrampungaké sirkit
15 Januari 2009-Harifin A
Tumpa kapilih dadi Ketua Mahkamah Agung Républik Indonésia
15-Montor mabur US Airways pamaburan 1549 tiba ing Kali Hudson sawisé lepas landhas saka Papan Anggegana LaGuardia ing New York City amarga motoré kalebonan manuk
(sumber) Bendéra Israèl 14-Bolivia lan Venezuela medhot gayutan diplomatik karo Israèl minangka protès ngenani serangan militèr Israèl ing Jalur Gaza
14-Sawisé mudhunaké rega BBM, Pamaréntah Indonésia uga mudhunaké tarip sepur kelas ékonomi kanggo jurusan menengah lan adoh gedhéné 8 persèn, wiwit tanggal 15 Januari 2009
12-Cristiano Ronaldo dinobataké minangka Pemain Paling Apik Donya FIFA 2008, ngalahaké Lionel Messi lan Fernando Torres
12-Pamaréntah Indonésia mudhunaké rega BBM jinis premium lan solar dadi Rp4.500,00 per liter, sarta tarif dhasar listrik kanggo indhustri gedhéné rata-rata 8 persèn, wiwit 15 Januari 2009
11-Kapal Motor Teratai Prima 0 sing nggawa 250 penumpang lan 17 awak kapal kèrem ing Tanjung Baturoro, Sendana, Majene, Sulawesi Kulon, nalika lelayaran saka Parepare, Sulawesi Kidul, tumuju Samarinda, Kalimantan Wétan
18 kurban kasil dislametaké lan nasib 249 wong liyané durung kinawruhan
10-Badan Pengawas Obat lan Panganan (BPOM) nemu welasan produk panganan jajanan tanpa idin ing kawasan niaga Sudirman, Jakarta Kidul, DKI Jakarta; salah sajiné ngandhut melamin
8-Rokèt-rokèt saka Libanon sing ditémbakaké menyang Israèl bisa mbukak front kapindho
(sumber) 7-Massa ing Surabaya nyègel sinagoga Yahudi ing kutha iku lan ngobong bendéra Israèl ing palataran ngarepe
(sumber) 4-Èwon prajurit dharat Israèl dijurung barisan tank lan hèlikopter tempur nglancaraké serangan dharat ing Gaza, Setu wengi
4-Amérika Sarékat mblokir seruan Dewan Keamanan PBB supaya gencatan senjata rikat ditindakaké ing Lurung Gaza lan Israèl kidul kanthi alesan ora ana kamungkinan Hamas bakal nuruti seruan Dewan minggu kapungkur supaya rikat mungkasi kakerasan
4-Gazprom, raseksa ènergi Ruslan, nyeru marang Ukraina supaya rundingan manèh bab pasulayan sing wis njalari Moskwa mutus pasokan gas menyang nagara iku, sinambi ndakwa Ukraina wis nyedhot pasokan sing dikarepaké kanggo Éropa
4-Luwih saka 50 wong ilang nalika sawijining kapal sing kabotan panumpang kèrem ing Kali Saptakoshi, watara 400 km saka Katmandu, Nepal
4-Pasukan Sri Lanka tansaya nyedhak menyang Mullaittivu, dhistrik alas ing pasisir wétan-lor nagara iku sing dadi fasilitas utama militèr Macan Tamil
4-Lindhu kakuwatan 7,2 padha Skala Richter, Ngaat ésuk, ngguncang wewengkon Samlauki, Maluku, lan Manokwari, Papua Kulon.(sumber) 4-Brooke Anderson, juru wicara Présidhèn Amérika Sarékat kapilih, mratélakaké, Barack Obama nulak mènèhi tanggapan tumrap serangan dharat Israèl menyang Lurung Gaza.(sumber) 2-Lindhu tektonik kanthi kakuwatan 5,4 Skala Richter ngguncang Bengkulu jam 01.37.24 WIB
Katrangan BMG saenggon nyebutaké, lindhu kadadéan ing titik koordinat 4,45 LS lan 101,13 BT, ing Kabupatèn Bengkulu Lor.(sumber)
Partikel ing basa Jepang Partikel ing basa Jepang (basa Jepang: "joshi" (助詞, "joshi") utawa "teniwoha" (てにをは, "teniwoha")) ya iku akiran utawa tembung cekak ing tata basa Jepang kang digandheng karo tembung aran, tembung kriya, tembung sipat, utawa ukara
Maknane bisa punjul saka siji, bisa nuduhake rasa, wektu, lan sapanunggalane
Ing jaman saiki, partikel ing basa Jepang biyasa ditulis nganggo aksara hiragana masiya isih ana kang nggawe aksara kanji
Carane maca padha kaya maca tetembungan ing basa Jepang, kejaba partikel "wa", "e", lan "o" kang ditulis は (ha), へ (he), lan を (wo)
Perkecualian iki sejatine tinggalan saka aturan panulisan "kana" jaman biyèn
ばかし ("bakashi"), pigunane padha karo partikel "bakari".
Konflik Israèl-Palèstina Konflik Israèl-Palestina, minangka péranganing konflik Arab-Israèl, iku konflik kang turun-tumurun antara bangsa Israèl lan bangsa Palestina
Konflik Israèl-Palestina iki dudusawijining konflik kang prasaja, kaya-kaya dianggep kabèh bangsa Israèl (utawa malah kabèh wong Yahudi kabangsaan Israèl) duwé siji pandulu kang padha, samono uga kabèh bangsa Palestina
Ing kaloro komunitas mau pancèn ana wong-wong lan golongan-golongan kang nganjuraké panyingkiran teritorial total saka komunitas liyané, nanging ana uga sapérangan kang nganjuraké solusi rong nagara, lan sapérangan manèh nganjuraké solusi rong bangsa kanthi siji nagara sekular kang nyakup wewengkon Israèl mangsa saiki, Lurung Gaza, Gisik Kulon, lan Yerusalem Wétan
Wiwit Pasetujon Oslo, Pamaréntah Israèl lan Otoritas Nasional Palestina kanthi resmi wis duwé tékad kanggo milih solusi rong nagara
Masalah-masalah utama kang isih ngganjel ya iku: Masalah pangungsi muncul minangka akibat saka perang Arab-Israèl 1948
Masalah Gisik Kulon, Lurung Gaza, lan Yerusalem Wétan muncul minangka akibat saka Perang Enem Dina taun 1967
Inggris ngetokaké Deklarasi Balfour, kang déning pihak Yahudi lan Arab dianggep janji kanggo ngadegaké "tanah air" kanggo kaum Yahudi ing Palestina
Revolusi Arab kabawah Amin Al-Husseini
Ora kurang saka 5.000 warga Arab kapperjaya
Atusan wong Yahudi uga tiwas
Husseini mabur menyang Irak, banjur menyang wewengkon Jerman, kang nalika iku ana ing papréntahan Nazi
Sacara sepihak Israèl mbiwara minangka nagara Yahudi
Inggris lunga saka Palestina
Mesir, Suriah, Irak, Libanon, Yordania, lan Arab Saudi bebarengan nglawan Israèl
Israèl lan Arab sarujuk gencatan senjata
Israèl ngéntukaké wewengkon 50 persèn luwih akè saka kang diputusaké sajeroning Rencana Pamisahan PBB
Israèl lan PLO sarujuk silih ngakoni kadhaulatan
Ing sasi Agustus 1993, Arafat lungguh saméja karo Nayakotama Israèl Yitzhak Rabin
Israèl sengaja mbukak terowongan tunuju Masjidil Aqsa kanggo mbujuk para turis
Maret 2000, Kunjungan pamimpin oposisi Israèl Ariel Sharon menyang Masjidil Aqsa micu karusuhan.
Masjidil Aqsa dianggep salah siji papan suci umat Islam
Intifadah gelombang kaloro diwiwiti
Konflik Gaza 2008-2009 Konflik Gaza 2008-2009iku tegesé konflik sing lumaku antara Israèl lan Hamas, sing kadadéan sawisé kadaluwarsané gencatan senjata sajeroning 6 sasi
Israèl nglancaraké serangan udara, diarani Operasi Cast Lead (#ALIH‎ , "Mivtza Oferet Yetzukah"), marang Lurung Gaza minangka walesan marang serangan roket saka Gaza lan Hamas
Sawijining jajak penemu sing dianakaké déning ariwarta Haaretz nuduhaké yèn masarakat Israèl ana ingsamburiné operasi iku
Malah, saliyané 52 persèn sing njurung serangan udara, ana 19 persèn sing ngarepaké serangan dharat
Saka bab iki, ana 25 persèn sing nganjuraké énggal gencatan senjata
Perkembangan iki nylametaké popularitas koalisi Parté Kadima (Mantri Luar Negeri Tzipi Livni) lan Parté Buruh (Mantri Pertahanan Ehud Barak), sing mlorot nalika ngadhepi Benjamin Netanyahu sing ultranasionalis
Perang iki bisa-bisa bakal tansaya ambra-ambra sawisé telu utawa lima roket sing diculaké saka Libanon ngantem telung lokasi ing wewengkon Galilee Israèl lor
Témbakan roket saka njaban Palestina iku nyilakani wong loro
Israèl mbales némbakaké 6 mortir menyang Libanon
Durung diweruhi apa ana kurban jiwa saka serangan Israèl mau.
Gendéra PBB Gendéra Perserikatan Bangsa-Bangsa pisanan dipigunakaké ing 20 Oktober 1947
Gendéra PBB ngamot lambang PBB awarna putih kanthi latar wuri awarna biru
Lambang PBB dumadi saka proyèk peta donya kang punjeré ing kutub lor kang diapit déning pang godhong Zaitun
Pang Zaitun nglambangaké simbol kanggo perdamaian, sarta peta donya kang nglambangaké kabèh masarakat donya
Sawijining gendéra kang mèh padha pisanan dipresentasèkaké sajeroning wangun kang béda sethithik saka wangun saiki sajeroning konferènsi ing San Fransisco, April 1945
Sing béda jakuwi panggambaran bumi
Gendéra mau sabanjuré disebaraké marang saben wakil lan médhia
Taun 1946, siji komité UNO ("United Nations Organization" jeneng wiwitan PBB) diwènèhi tugas nggaé membuat rancangan kang dipresentasèkaké ing tanggal 2 Dhésèmber 1946 banjur ditampa déning sidang UNO tanggal 7 Dhésèmber 1946
Peta donya ing gagrag sadurungé kaputer 90 derajad mangétan dibandingaké karo gagrag saiki
Owah-owahan mau, miturut konferènsi pers ya iku kanggo mindahaké Amérika Lor saka pusat lambang
Badan Tenaga Atom Internasional (siji badan independen nanging lapur marang PBB) duwé gendéra kanthi warna-warna kang padha lan pang Zaitun kaya déné ing gendéra PBB
Lambang ing tengah gendéra IAEA yakuwi atom Modèll Rutherford
Gendéra UNESCO duwé warna-warna kang padha karo gendéra PBB, kanthi lambang kuil Yunani (kamungkinan Parthenon) kang nglambangaké ngèlmu kawruh lan kabudayan
Gendéra Organisasi Kaséhatan Donya padha karo gendéra PBB kanthi tambahan tongkat Asclepius, siji lambang tradhisional medhis
Gendéra UNICEF duwé pang lan peta donya kaya gendéra PBB nanging peta donya diganti nganggo ikon ibu lan anak
Gendéra Badan Telekomunikasi Internasional duwé warna biru lan putih kanthi peta donya, kilat lan tuliasn "ITU"
Gendéra Organisasi Penerbangan Sipil Internasional mèmper karo gendéra PBB kanthi tambahan wing penerbang
Gendéra Organisasi Meteorologi Donya mèmper karo gendéra PBB ditambah tulisan "OMM/WMO" ing sadhuwuring peta donya.
Resolusi PBB Resolusi PBB iku naskah formal sing diadopsi déning sawijining badan PBB
Sanadyan mèh kabèh badan PBB bisa gawé resolusi, mèh kabèh resolusi sajeroning praktèk diterbitaké dénig Dewan Kaamanan PBB utawa Sidang Umum PBB
Resolusi PBB bisa diklompokaké dadi resolusi substantif lan prosedural, utawa diklompokaké miturut badan penerbité yaiku Resolusi Sidang Umum lan Resolusi Dewan Keamanan.
AK-47 AK-47 (cekakan saka Avtomat Kalashnikova 1947, Ruslan: Автомат Калашникова образца 1947 года) iku senapan serbu sing dirancang déning Mikhail Kalashnikov, diprodhuksi déning pabrik senjata Ruslan IZhMASh, lan dipigunakaké déning akèh nagara Blok Wétan ing jaman Perang Dingin
Senapan iki diadopsi lan didadèkaké senapan standar Uni Soviet ing taun 1947
Yèn dibandingaké karo senapan sing digunakaké snalika Perang Donya II, AK-47 duwé ukuran luwih cilik, kanthi jangkauan sing luwih cendhak, nganggo pluru kaliber 7,62 x 39 mm sing luwih cilik, lan duwé pilihan tembakan ("selective-fire")
AK-47 kalebu salah siji senapan serbu pisanan lan nganti saiki minangka senapan serbu sing paling akèh diprodhuksi
Sajeroning Perang Donya II, Jerman nyipta konsèp senapan serbu
Konsep iki didhasari pengalaman yèn pertempuran modhèren luwih akèh kadadéan ing jarak sing cukup cedhak, ya iku watara 100 mèter
Tenaga lan jangkauan pluru wektu iku kacihna kagedhèn
Mula, Jerman wiwit ngembangaké pluru lan senapan sing duwé sipat "submachine gun" (isi magazen akèh lan bisa némbak full-otomatis) kanthi pluru sing jangkauané bisa nganti 300 mèter
Kanthi nimbang béya prodhuksi, ink digayuh kanthi nyendhakaké pluru 7,92 x 57 mm Mauser dadi ukuran 33mm ya iku 7,92 x 33mm Kurz ("Kurz" tegesé cendhak)
Asilé, Sturmgewehr 44, pancèn dudu senapan pisanan sing migunakaké konsèp iki; sadurungé Italia lan Uni Soviet tau ngrancang konsèp sing padha
Nanging, Jerman sing pisanan mrodhuksi masal senapané
Jerman akèh migunakaké senapan anyar kanggo ngadhepi Soviet ing Front Wétan
Pengalaman Uni Soviet nglawan Jerman iki sing mengaruhi dhoktrin Soviet ing taun-taun sabanjuré
Varian-varian Kalashnikov ya iku: Ing taun 1978, Uni Soviet wiwit ngganti senapan AK-47 lan AKM nanggo rancangan sing luwih anyar, ya iku AK-74.
Mahathir bin Haji Mohamad (ugi Mahathir bin Mohammad; #ALIH) punika satunggiling pulitikus Malaysia
Panjenenganipun punika Mahamantri Malaysia ingkang kaping sekawan, mengku kalungguhan wiwit saking 16 Juli 1981 dumugi 31 Oktober 2003
Ing saadhaping kapamimpinanipun Mahatir, Malaysia ngalami modhèrnisasi ingkang rikat lan ngraosaken kamakmuran ing sadaya lapisan masarakat
Asma ramanipun Encik Mohamad bin Iskandar, déné ibunipun Wan Tempawan binti Wan Hanafi
Mahathir Mohamad dipunwiyosaken ing satunggiling griya ing Lorong Kilang Ais, Seberang Perak, Alor Setar, Kedah
Mohamad punika yoga angka sanga
Mahathir Mohamad kèndel minangka PM Malaysia lan dipungantosaken Abdullah Ahmad Badawi tanggal 31 Oktober 2003
Napoléon Bonaparte "Kanggé kagunaan sanès, pirsani Napoleon (disambiguasi)" Kaisar Napoleon Bonaparte (15 Agustus 1769 – 5 Mèi 1821) dipunwiyosaken ing pulo Korsika saking sawijining kulawarga bangsawan lokal kanthi asma Napoleone di Buonaparte (ing basa Korsika, Nabolione utawi Nabulione)
Salajengipun panjenenganipun ngadhaptasi asma Napoléon Bonaparte ingkang langkung mèmper Prancis
Panjenenganipun dados murid ing Akademi Militer Brienne taun 1779 ing yuswa 10 taun, kawegiganipun ndadosaken Napoleon lulus akademi ing yuswa 15 taun
Karir militèripun nanjak kanthi rikat sasampunipun panjenenganipun kasil numpes karusuhan ingkang dipundhalangi kaum panyengkutung royalis kanthi cara ingkang banget ngagetaken: nembakaken meriam ing kitha Paris saking nginggil menara
Prastawa punika dumadi taun 1795 nalika Napoleon yuswa 26 taun
Manéka perang ingkang dipunmenangaken ing antawisipun nglawan Ostenrik lan Prusia
Ing wekdal kajayanipun, Napoleon Bonaparte nguwaosi mèh sadaya dhataran Éropa kanthi cara diplomasi ugi paperangan
Ing antawisipun inggih punika Walandi kanthi dipunangkatipun rayinipun Louis Napoleon,Spanyol kanthi dipunangkatipun Joseph Napoleon, Swèdhen kanthi dipunangkatipun Jenderal Bernadotte minangka raja ingkang salajengipun khianat, sapérangan ageng wewengkon Italia ingkang dipunrebat saking Ostenrik lan Polen kanthi dipunangkatipun Joseph Poniatowski minangka wali nagari Polen.
Hirohito Hirohito (29 April 1901-7 Januari 1989) punika kaisar Jepang ingkang kaping 124
Ing sajarah Jepang panjenenganipun punika Kaisar paling lami ingkang mangrèh (1926-1989) lan wujud salah sawijining tokoh wigatos ing mangsa Perang Donya II lan pembangunan malih Jepang